CELEX: 32021R1936
Language: et
Date: 2021-11-09 00:00:00
Title: Komisjoni rakendusmäärus (EL) 2021/1936, 9. november 2021, millega muudetakse rakendusmäärust (EL) 2018/2019 seoses liikide Ficus carica L. ja Persea americana Mill. teatavate Iisraelist pärit istutamiseks ettenähtud taimedega, muudetakse rakendusmäärust (EL) 2020/1213 seoses fütosanitaarmeetmetega kõnealuste istutamiseks ettenähtud taimede sissetoomiseks liidu territooriumile ning parandatakse viimati nimetatud rakendusmäärust

10.11.2021   
               
               
                  ET
               
               
                  Euroopa Liidu Teataja
               
               
                  L 396/27
               
            
         KOMISJONI RAKENDUSMÄÄRUS (EL) 2021/1936,
         9. november 2021,
         millega muudetakse rakendusmäärust (EL) 2018/2019 seoses liikide Ficus carica L. ja Persea americana Mill. teatavate Iisraelist pärit istutamiseks ettenähtud taimedega, muudetakse rakendusmäärust (EL) 2020/1213 seoses fütosanitaarmeetmetega kõnealuste istutamiseks ettenähtud taimede sissetoomiseks liidu territooriumile ning parandatakse viimati nimetatud rakendusmäärust
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 42 lõike 4 kolmandat lõiku,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2018/2019 (2) on esialgse hinnangu põhjal kehtestatud kõrge riskiga taimede, taimsete saaduste ja muude objektide loetelu.
                  
               
                     (2)
                  
                  
                     Komisjoni rakendusmääruses (EL) 2018/2018 (3) on sätestatud erieeskirjad korra kohta, mida tuleb järgida määruse (EL) 2016/2031 artikli 42 lõikes 4 osutatud riskihindamise tegemisel kõrge riskiga taimede, taimsete saaduste ja muude objektide kohta.
                  
               
                     (3)
                  
                  
                     Pärast esialgset riskihindamist lisati rakendusmääruse (EL) 2018/2019 lisasse kõrge riskiga taimedena 35 mis tahes kolmandast riigist pärit istutamiseks ettenähtud taime, sealhulgas liik Ficus carica L. ja perekond Persea Mill.
                  
               
                     (4)
                  
                  
                     Määrusega (EL) 2016/2031 on ette nähtud, et kui riskihindamise põhjal järeldatakse, et kolmandast riigist, kolmandate riikide rühmast või asjaomase kolmanda riigi konkreetsest piirkonnast pärit taim, taimne saadus või muu objekt kujutab endast vastuvõetamatut taimekahjustajatega seotud riski, kuid seda riski saab teatavate meetmetega vähendada vastuvõetavale tasemele, peab komisjon jätma selle taime, taimse saaduse või muu objekti välja rakendusmääruse (EL) 2018/2019 lisaga kehtestatud loetelust ja lisama selle määruse (EL) 2016/2031 artikli 41 lõikes 2 osutatud loetellu.
                  
               
                     (5)
                  
                  
                     Komisjoni rakendusmäärusega (EL) 2020/1213 (4) on kehtestatud fütosanitaarmeetmed teatavate rakendusmääruse (EL) 2018/2019 lisaga kehtestatud loetelust välja jäetud taimede, taimsete saaduste ja muude objektide sissetoomiseks liidu territooriumile.
                  
               
                     (6)
                  
                  
                     18. septembril 2019 esitas Iisrael komisjonile taotluse eksportida liitu liigi Ficus carica L. paljasjuurseid, soikeseisundis, lehtedeta, üheaastasi istutamiseks ettenähtud taimi varre alaosa läbimõõduga kuni 2 cm ning sama liigi istutamiseks ettenähtud taimede üheaastasi juurdunud, lehtedeta, kasvusubstraadiga pistikuid varre alaosa läbimõõduga kuni 1 cm. Taotlusele oli lisatud vastav tehniline toimik.
                  
               
                     (7)
                  
                  
                     26. novembril 2020 võttis Euroopa Toiduohutusamet (edaspidi „toiduohutusamet“) vastu teadusliku arvamuse liigi Ficus carica L. Iisraelist pärit istutamiseks ettenähtud taimedega seotud kaubariski hindamise kohta (5). Toiduohutusamet tegi kindlaks, et Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis ja Spodoptera frugiperda on kõnealuste istutamiseks ettenähtud taimede kahjustajad ning hindas nende taimekahjustajate kohta toimikus kirjeldatud riskivähendamismeetmeid ja seda, kas asjaomased taimed võivad olla taimekahjustajatest vabad.
                  
               
                     (8)
                  
                  
                     1. septembril 2019 esitas Iisrael komisjonile taotluse eksportida liitu liigi Persea americana Mill. juurdunud, lehtedega, poogitud, kasvusubstraadiga, istutamiseks ettenähtud taimi varre alaosa läbimõõduga kuni 1 cm ja sama liigi istutamiseks ettenähtud taimede juurdumata pistikuid. Taotlusele oli lisatud vastav tehniline toimik.
                  
               
                     (9)
                  
                  
                     26. novembril 2020 võttis toiduohutusamet vastu teadusliku arvamuse liigi Persea americana Mill. Iisraelist pärit istutamiseks ettenähtud taimedega seotud kaubariski hindamise kohta (6). Toiduohutusamet tegi kindlaks, et Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis ja Tetraleurodes perseae on kõnealuste istutamiseks ettenähtud taimede kahjustajad ning hindas nende taimekahjustajate kohta toimikus kirjeldatud riskivähendamismeetmeid ja seda, kas asjaomased taimed võivad olla taimekahjustajatest vabad.
                  
               
                     (10)
                  
                  
                     Selleks et tagada asjaomaste taimede liitu sissetoomisest tuleneva fütosanitaarse riski vähendamine vastuvõetava tasemeni, tuleks kõnealuste arvamuste põhjal võtta impordi suhtes kohaldatavate fütosanitaarnõuetena vastu vajalikud meetmed asjaomaste taimekahjustajatega seotud riski vähendamiseks. Seepärast tuleks liigi Ficus carica L. Iisraelist pärit paljasjuursed, soikeseisundis, lehtedeta, üheaastased istutamiseks ettenähtud taimed varre alaosa läbimõõduga kuni 2 cm ja sama liigi istutamiseks ettenähtud taimede üheaastased juurdunud, lehtedeta, kasvusubstraadiga pistikud varre alaosa läbimõõduga kuni 1 cm ning liigi Persea americana Mill. Iisraelist pärit juurdunud, lehtedega, poogitud, kasvusubstraadiga, istutamiseks ettenähtud taimed varre alaosa läbimõõduga kuni 1 cm ja sama liigi istutamiseks ettenähtud taimede juurdumata pistikud jätta välja rakendusmääruse (EL) 2018/2019 lisast ning määruse (EL) 2020/1213 lisasse tuleks lisada vajalikud impordi suhtes kohaldatavad fütosanitaarmeetmed.
                  
               
                     (11)
                  
                  
                     Võttes arvesse iga asjaomase taime puhul kindlaks tehtud taimekahjustajate suurt arvu ja toiduohutusameti poolt kindlaks tehtud ebaselgeid asjaolusid, ollakse seisukohal, et Iisraeli toimikutes soovitatud meetmete kohaldamine ei ole piisav, et vähendada asjaomaste taimede liitu sissetoomisest tulenevat riski vastuvõetava tasemeni. Selleks et vähendada fütosanitaarset riski vastuvõetava tasemeni ja ilma, et see piiraks komisjoni rakendusmääruse (EL) 2019/2072 (7) VII lisas sätestatud impordinõudeid, tuleks nõuda, et kõnealuseid taimi kasvatataks taimekahjustajatest vabades tootmisüksustes, mis on füüsiliselt kaitstud kõnealuste putukkahjurite sissetoomise eest, ning et neid taimi kontrollitaks ametlikult nende taimekahjustajate avastamiseks. Lisaks tuleks seoses liigi Persea americana Mill. Iisraelist pärit taimede juurdumata pistikutega, mille varre alaosa läbimõõt ei ole toimikus määratletud, lubada liitu importimiseks ettenähtud taimede puhul varre alaosa läbimõõtu kuni 2 cm. Samuti tuleks tugevdada vahetult enne eksporti tehtavat määratletud taimede saadetiste kontrolli, võrreldes Iisraeli esitatud toimikutes osutatud kontrolliga.
                  
               
                     (12)
                  
                  
                     
                        Bemisia tabaci, Euwallacea fornicatus sensu lato (kuulub sugukonda Scolytidae (mitte-Euroopa)), Hypothenemus leprieuri (kuulub sugukonda Scolytidae (mitte-Euroopa)), Scirtothrips dorsalis ja Spodoptera frugiperda on loetletud rakendusmääruse (EL) 2019/2072 II liidu karantiinsete taimekahjustajatena. Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Oligonychus perseae, Paracoccus marginatus, Penthimiola bella, Phenacoccus solenopsis, Plicosepalus acaciae, Pseudococcus cryptus, Pulvinaria psidii, Retithrips syriacus, Russellaspis pustulans ja Tetraleurodes perseae ei ole veel lisatud liidu karantiinsete taimekahjustajate loetellu määruse (EL) 2019/2072 II lisas, kuid nad võivad vastata sellesse loetellu lisamise tingimustele, kui täielik riskianalüüs on läbi viidud. Seega on nende taimekahjustajate puhul vaja rakendada eelnimetatud fütosanitaarmeetmeid seni, kuni täielik riskihindamine on tehtud.
                  
               
                     (13)
                  
                  
                     Seepärast tuleks rakendusmäärusi (EL) 2018/2019 ja (EL) 2020/1213 vastavalt muuta.
                  
               
                     (14)
                  
                  
                     Rakendusmääruse (EL) 2020/1213 lisas on mitu viga viidetes muudele liidu taimetervisealastele õigusaktidele.
                  
               
                     (15)
                  
                  
                     Seepärast tuleks rakendusmäärust (EL) 2020/1213 vastavalt parandada.
                  
               
                     (16)
                  
                  
                     Selleks et täita liidu kohustusi, mis tulenevad Maailma Kaubandusorganisatsiooni sanitaar- ja fütosanitaarmeetmete rakendamise lepingust, tuleks kõnealuste kaupade importi taasalustada võimalikult kiiresti. Seepärast peaks käesolev määrus jõustuma kolmandal päeval pärast selle avaldamist Euroopa Liidu Teatajas.
                  
               
                     (17)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2018/2019 muutmine
            Rakendusmääruse (EL) 2018/2019 lisa muudetakse vastavalt käesoleva määruse I lisale.
         
         
            Artikkel 2
            Rakendusmääruse (EL) 2020/1213 muutmine ja parandamine
            Rakendusmääruse (EL) 2020/1213 lisa muudetakse ja parandatakse vastavalt käesoleva määruse II lisale.
         
         
            Artikkel 3
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 317, 23.11.2016, lk 4.
         
            (2)  Komisjoni 18. detsembri 2018. aasta rakendusmäärus (EL) 2018/2019, millega kehtestatakse määruse (EL) 2016/2031 artikli 42 tähenduses kõrge riskiga taimede, taimsete saaduste ja muude objektide ajutine loetelu ning kõnealuse määruse artikli 73 tähenduses selliste taimede loetelu, mille sissetoomisel liitu ei nõuta fütosanitaarsertifikaati (ELT L 323, 19.12.2018, lk 10).
         
            (3)  Komisjoni 18. detsembri 2018. aasta rakendusmäärus (EL) 2018/2018, millega kehtestatakse erieeskirjad korra kohta, mida tuleb järgida Euroopa Parlamendi ja nõukogu määruse (EL) 2016/2031 artikli 42 lõike 1 tähenduses kõrge riskiga taimede, taimsete saaduste ja muude objektidega seotud riskihindamise tegemisel (ELT L 323, 19.12.2018, lk 7).
         
            (4)  Komisjoni 21. augusti 2020. aasta rakendusmäärus (EL) 2020/1213, milles käsitletakse fütosanitaarmeetmeid teatavate komisjoni rakendusmääruse (EL) 2018/2019 lisast välja jäetud taimede, taimsete saaduste ja muude objektide sissetoomiseks liitu (ELT L 275, 24.8.2020, lk 5).
         
            (5)  EFSA PLH Panel (European Food Safety Authority Panel on Plant Health), Scientific Opinion on the commodity risk assessment of Ficus carica plants from Israel („Teaduslik arvamus liigi Ficus carica Iisraelist pärit taimedega seotud kaubariski hindamise kohta“), EFSA Journal 2021;19(1):6353, https://doi.org/10.2903/j.efsa.2021.6353
         
            (6)  EFSA PLH Panel, Scientific Opinion on the commodity risk assessment of Persea americana from Israel („Teaduslik arvamus liigi Persea americana Iisraelist pärit taimedega seotud kaubariski hindamise kohta“), EFSA Journal 2021;19(2):6354, https://doi.org/10.2903/j.efsa.2021.6354
         
            (7)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).
      
      
         
            I LISA
            Rakendusmääruse (EL) 2018/2019 lisa punkti 1 tabeli teist veergu „Kirjeldus“ muudetakse järgmiselt:
            
                        1)
                     
                     
                        kanne „Ficus carica L.“ asendatakse järgmisega:
                        „Ficus carica L., välja arvatud selle liigi paljasjuursed, soikeseisundis, lehtedeta, üheaastased istutamiseks ettenähtud Iisraelist pärit taimed varre alaosa läbimõõduga kuni 2 cm ning sama liigi istutamiseks ettenähtud Iisraelist pärit taimede üheaastased juurdunud, lehtedeta, kasvusubstraadiga pistikud varre alaosa läbimõõduga kuni 1 cm“;
                     
                  
                        2)
                     
                     
                        kanne „Persea Mill.“ asendatakse järgmisega:
                        „Persea Mill.“, välja arvatud liigi Persea americana Mill. juurdunud, lehtedega, poogitud, kasvusubstraadiga, istutamiseks ettenähtud Iisraelist pärit taimed varre alaosa läbimõõduga kuni 1 cm ja sama liigi istutamiseks ettenähtud taimede juurdumata, Iisraelist pärit pistikud läbimõõduga kuni 2 cm“.
                     
                  
      
      
         
            II LISA
            A OSA
            Rakendusmääruse (EL) 2020/1213 lisa tabelit muudetakse järgmiselt:
            
                        1)
                     
                     
                        pärast teist kannet „Albizia julibrissin Durazzini istutamiseks ettenähtud paljasjuursed poogitud puhkeseisundis taimed, mille maksimaalne läbimõõt on 2,5 cm“ lisatakse järgmine kanne:
                        
                                    Taimed, taimsed saadused või muud objektid
                                 
                                 
                                    CN-kood
                                 
                                 
                                    Kolmandad päritoluriigid
                                 
                                 
                                    Meetmed
                                 
                              
                                    „Ficus carica L. paljasjuursed, soikeseisundis, lehtedeta, üheaastased istutamiseks ettenähtud taimed varre alaosa läbimõõduga kuni 2 cm ning istutamiseks ettenähtud taimede üheaastased juurdunud, lehtedeta, kasvusubstraadiga pistikud varre alaosa läbimõõduga kuni 1 cm
                                 
                                 
                                    
                                                 
                                             
                                             
                                                ex 0602 20 20 
                                             
                                          
                                                 
                                             
                                             
                                                ex 0602 20 80 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 46 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                                 
                                             
                                             
                                                ex 0602 90 70 
                                             
                                          
                                 
                                    Iisrael
                                 
                                 
                                    
                                                a)
                                             
                                             
                                                Ametlik kinnitus, et:
                                                
                                                            i)
                                                         
                                                         
                                                            taimed on vabad taimekahjustajatest Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis ja Spodoptera frugiperda;
                                                         
                                                      
                                                            ii)
                                                         
                                                         
                                                            taimed on kogu oma eluaja jooksul kasvanud tootmispaigas, mille on koos selles asuvate tootmiskohtadega registreerinud päritoluriigi taimekaitseorganisatsioon ja mis on selle organisatsiooni järelevalve all;
                                                         
                                                      
                                                            iii)
                                                         
                                                         
                                                            taimed on kogu oma eluaja jooksul kasvanud tootmisüksuses, mis on füüsiliselt kaitstud taimekahjustajate Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Retithrips syriacus ja Russellaspis pustulans sissetoomise eest ja mida on iga 45 päeva järel ametlikult kontrollitud ja kus ei ole leitud punktis i loetletud taimekahjustajaid; juhul kui on tekkinud kahtlus, et tootmiskohas esineb punktis i loetletud taimekahjustajaid, on nende kõrvaldamiseks kasutatud asjakohast tõrjet ning
                                                         
                                                      
                                                            iv)
                                                         
                                                         
                                                            taimede saadetisi on vahetult enne eksporti ametlikult kontrollitud, et teha kindlaks taimekahjustajate Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus ja Russellaspis pustulans esinemine, kusjuures proovi suurus on selline, et 99 % usaldusväärsusega oleks võimalik tuvastada vähemalt 1 % saastumist, ning taimi on ametlikult kontrollitud taimekahjustajate Colletotrichum siamense ja Neoscytalidium dimidiatum esinemise suhtes, sealhulgas on võetud proove juhuvaliku alusel ja neid analüüsitud.
                                                         
                                                      
                                          
                                                b)
                                             
                                             
                                                Nende taimede fütosanitaarsertifikaadid sisaldavad pealkirja „Lisadeklaratsioon“ all järgmist:
                                                
                                                            i)
                                                         
                                                         
                                                            märkus „Saadetis vastab komisjoni rakendusmääruses (EL) 2020/1213 sätestatud nõuetele.“;
                                                         
                                                      
                                                            ii)
                                                         
                                                         
                                                            registreeritud tootmisüksus(t)e kirjeldus.“;
                                                         
                                                      
                                          
                              
                  
                        2)
                     
                     
                        kande „Jasminum polyanthum Franchet, istutamiseks ettenähtud juurdumata pistikud“ järele lisatakse järgmine kanne:
                        
                                    Taimed, taimsed saadused või muud objektid
                                 
                                 
                                    CN-kood
                                 
                                 
                                    Kolmandad päritoluriigid
                                 
                                 
                                    Meetmed
                                 
                              
                                    „Persea americana Mill. juurdunud, lehtedega, poogitud, kasvusubstraadiga, istutamiseks ettenähtud taimed varre alaosa läbimõõduga kuni 1 cm
                                 
                                 
                                    
                                                 
                                             
                                             
                                                ex 0602 90 41 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                 
                                    Iisrael
                                 
                                 
                                    
                                                a)
                                             
                                             
                                                Ametlik kinnitus, et:
                                                
                                                            i)
                                                         
                                                         
                                                            taimed on vabad taimekahjustajatest Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus sensu lato, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis ja Tetraleurodes perseae;
                                                         
                                                      
                                                            ii)
                                                         
                                                         
                                                            taimed on kogu oma eluaja jooksul kasvanud tootmispaigas, mille on koos selles asuvate tootmiskohtadega registreerinud päritoluriigi taimekaitseorganisatsioon ja mis on selle organisatsiooni järelevalve all;
                                                         
                                                      
                                                            iii)
                                                         
                                                         
                                                            taimed on kogu oma eluaja jooksul kasvanud tootmisüksuses, mis on füüsiliselt kaitstud taimekahjustajate Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus ja Tetraleurodes perseae sissetoomise eest ja mida on iga 45 päeva järel ametlikult kontrollitud ja kus ei ole leitud punktis i loetletud taimekahjustajaid; juhul kui on tekkinud kahtlus, et tootmiskohas esineb punktis i loetletud taimekahjustajaid, on nende kõrvaldamiseks kasutatud asjakohast tõrjet ning
                                                         
                                                      
                                                            iv)
                                                         
                                                         
                                                            taimede saadetisi on vahetult enne eksporti ametlikult kontrollitud, et teha kindlaks taimekahjustajate Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus ja Tetraleurodes perseae esinemine, esinemine, kusjuures proovi suurus on selline, et 99 % usaldusväärsusega oleks võimalik tuvastada vähemalt 1 % saastumist, ning taimi on ametlikult kontrollitud taimekahjustajate Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Lasiodiplodia pseudotheobromae ja Neoscytalidium dimidiatum esinemise suhtes, sealhulgas on võetud proove juhuvaliku alusel ja neid analüüsitud.
                                                         
                                                      
                                          
                                                b)
                                             
                                             
                                                Nende taimede fütosanitaarsertifikaadid sisaldavad pealkirja „Lisadeklaratsioon“ all järgmist:
                                                
                                                            i)
                                                         
                                                         
                                                            märkus „Saadetis vastab komisjoni rakendusmääruses (EL) 2020/1213 sätestatud nõuetele.“;
                                                         
                                                      
                                                            ii)
                                                         
                                                         
                                                            registreeritud tootmisüksus(t)e kirjeldus.
                                                         
                                                      
                                          
                              
                                    
                                       Persea americana Mill. istutamiseks ettenähtud taimede juurdumata pistikud läbimõõduga kuni 2 cm
                                 
                                 
                                    ex 0602 10 90 
                                 
                                 
                                    Iisrael
                                 
                                 
                                    
                                                a)
                                             
                                             
                                                Ametlik kinnitus, et:
                                                
                                                            i)
                                                         
                                                         
                                                            taimed on vabad taimekahjustajatest Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus sensu lato, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii, Retithrips syriacus ja Scirtothrips dorsalis;
                                                         
                                                      
                                                            ii)
                                                         
                                                         
                                                            taimed on kogu oma eluaja jooksul kasvanud tootmispaigas, mille on koos selles asuvate tootmiskohtadega registreerinud päritoluriigi taimekaitseorganisatsioon ja mis on selle organisatsiooni järelevalve all;
                                                         
                                                      
                                                            iii)
                                                         
                                                         
                                                            taimed on kogu oma eluaja jooksul kasvanud tootmisüksuses, mis on füüsiliselt kaitstud taimekahjustajate Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii ja Retithrips syriacus sissetoomise eest ja mida on iga 45 päeva järel ametlikult kontrollitud ja kus ei ole leitud punktis i loetletud taimekahjustajaid; juhul kui on tekkinud kahtlus, et tootmiskohas esineb punktis i loetletud taimekahjustajaid, on nende kõrvaldamiseks kasutatud asjakohast tõrjet ning
                                                         
                                                      
                                                            iv)
                                                         
                                                         
                                                            taimede saadetisi on vahetult enne eksporti ametlikult kontrollitud, et teha kindlaks taimekahjustajate Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii ja Retithrips syriacus esinemine, kusjuures proovi suurus on selline, et 99 % usaldusväärsusega oleks võimalik tuvastada vähemalt 1 % saastumist, ning taimi on ametlikult kontrollitud taimekahjustajate Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Lasiodiplodia pseudotheobromae ja Neoscytalidium dimidiatum esinemise suhtes, sealhulgas on võetud proove juhuvaliku alusel ja neid analüüsitud.
                                                         
                                                      
                                          
                                                b)
                                             
                                             
                                                Nende taimede fütosanitaarsertifikaadid sisaldavad pealkirja „Lisadeklaratsioon“ all järgmist:
                                                
                                                            i)
                                                         
                                                         
                                                            märkus „Saadetis vastab komisjoni rakendusmääruses (EL) 2020/1213 sätestatud nõuetele.“;
                                                         
                                                      
                                                            ii)
                                                         
                                                         
                                                            registreeritud tootmisüksus(t)e kirjeldus.“
                                                         
                                                      
                                          
                              
                  B OSA
            Rakendusmääruse (EL) 2020/1213 lisa tabelit parandatakse järgmiselt:
            
                        1)
                     
                     
                        kahes kandes „Liikidesse Acer japonicum Thunberg, Acer palmatum Thunberg ja Acer shirasawanum Koidzumi kuuluvad ühe- kuni kolmeaastased paljasjuursed, puhkeseisundis, lehtedeta, poogitud või silmastatud, istutamiseks ettenähtud taimed“ asendatakse neljandas veerus „Meetmed“ punkti b alapunktis i viide „komisjoni rakendusmääruses (EL) 2020/1362“ viitega „komisjoni rakendusmääruses (EL) 2020/1213“;
                     
                  
                        2)
                     
                     
                        kandes „Jasminum polyanthum Franchet, istutamiseks ettenähtud juurdumata pistikud“ asendatakse neljandas veerus „Meetmed“ punkti b alapunktis i viide „komisjoni rakendusmääruses (EL) 2021/419“ viitega „komisjoni rakendusmääruses (EL) 2020/1213“.